 Universitatea de Stat din Moldova Facultatea „Psihologie și Științe ale Educației” Specialitatea „Management educațional” Referat: Evoluția cunoașterii științifice Abordarea retrospectivă și prospectivă A elaborat : Buga Tatiana, anul I master A verificat: Șevciuc Maia, doctor în pedagogie, conferențiar universitar Chișinău 2017 1 1 Conceptul de cunoaștere științifică (abordare retrospectivă și prospectivă) De-a lungul timpului, conceptul de cunoaştere a dat naştere unui mare număr de interpretări Astăzi, a aborda cunoaşterea înseamnă a studia un fenomen cu un trecut foarte îndelungat, dar, în acelaşi timp, un fenomen extrem de actual şi cu perspective deosebite de dezvoltare şi în viitor Cunoaşterea este o noţiune de o mare complexitate, după cum se poate constata din modurile diferite în care a fost definită 1 Astfel, în Dicţionarul Enciclopedic junior cunoaşterea este definită drept: o formă superioară de reflectare în conștiință, în gândirea individului, a realității existente Teoria cunoașterii este ramură a filozofiei care studiază posibilitatea, izvoarele, formele și legitățile cunoașterii 2 Iar în Webster: 1 Faptul sau condiţia de a şti ceva cu un grad considerabil de familiaritate câştigată prin experienţă sau contact sau asociere cu individul sau lucrul respectiv; 2 Cunoştinţe, informaţii sau înţelegere teoretică sau practică cu privire la o anumită ramură a ştiinţei, artei, învăţării sau a altei zone care implică studiu, cercetare sau practică şi dobândirea abilităţilor; 3 Faptul sau condiţia de a înţelege adevărul, faptele sau realitatea imediat, cu mintea sau prin intermediul simţurilor: percepţie, cunoaştere, înţelegere; 4 Faptul sau condiţia de a poseda prin înţelegere mentală pe baza instruirii, studiului, cercetării sau experienţei adevăruri, fapte, principii sau alte obiecte ale percepţiei: faptul sau condiţia de a avea informaţii sau de a fi învăţat sau erudit; 5 Suma totală a ceea ce se cunoaşte: întregul corp al adevărurilor, faptelor, informaţiilor, principiilor sau altor obiecte ale cunoaşterii dobândite de omenire ” 3 Principalul aspect care reiese din aceste definiţii este relaţia dintre informaţie şi cunoaştere, mai exact , faptul că informaţiile, experienţa şi învăţarea stau la baza cunoaşterii Epistemologia este teoria cunoașterii științifice Este o ramură a filozofiei care se ocupă cu originile, natura și scopurile, metodele și mijloacele cunoașterii de tip științific 4 etc Întrebările retorice oferite de către marii filosofi au avut aportul în extinderea conceptului de cunoaștere Maxima preferată a lui Socrate Cunoaște-te pe tine însuți a trezit numeroase întrebări către omenire „Crezi tu oare că spre a te cunoaște cine ești, e suficient să-ți cunoști numele? Nu este oare evident că această cunoaștere de sine este izvorul unei infinități de lucru?” 1 Octavia-Luciana Porumbeanu, Despre conceptul de cunoaştere 2 Dicționar enciclopedic junior, Cartier 3 Webster’s Third New International Dictionary of the English Language Unabridged Springfield, MA: Merriam-Webster Inc , Publishers, 1993, p 1252 4 https://ro wikipedia org/wiki/Epistemologie Socrate pledează pentru cunoașterea prin simțuri, dar apreciază că procesele cognitive nu pot fi reduse la reproducerea datelor furnizate de organele de simț în cunoaștere Rolul primordial revine subiectului logic care furnizează descoperirea adevărului Acesta poate fi identificat procedând inductiv Aristotel se ocupă de problema adevărului, care pentru el este corespondența între lucruri și intelect, iar sursa principală a adevărului este gândirea, care ne permite să ajungem la esența lucrurilor, adică la cunoaștere 5 Iar Heraclit a afirmat că: „Oamenii caută cunoașterea în micile lor lumi particulare, iar nu în lumea cea mare care este comună tuturor” În viziunea lui Enăchescu6, sfera cunoașterii cuprinde mai multe planuri: - Cunoașterea realului, ce se referă la cunoașterea rațională, logica științifică, bazată pe certitudine - Credința, ca atitudine afectiv-spirituală, act de transcendență prin care omul se proiectează într-un spațiu transreal al metafizicii - Miturile sociale, ce reprezinta constructii imaginare, bazate pe reprezentări colective în paralel cu o cunoaștere logică - Creația, ca rod al experienței cunoașterii lumii și al cunoașterii de sine 1 2 Tipurile de cunoaștere științifică Filosofii admit 3 tipuri principale de cunoaștere: cunoaștere factuală, cunoașterea practică și cunoașterea prin contact Cunoașterea nemijlocită se bazează pe cunoștințe primare ce subliniază o idee care exprimă ceea ce se percepe și gândește într-o anumită împrejurare Nu trebuie să cerem temeiuri (justificări) pentru toate cunoștințele noastre Unele se întemeiază pe ele însele ( se obțin direct, nemijlocit) Cunoașterea tăcită și cunoașterea explicită - cunoașterea explicită (numită și cunoaștere propozițională) este cunoașterea exprimată prin enunțuri (judecăți, reguli, legi) și este considerată drept forma cea mai evoluată a cunoașterii omenești Pe când, cunoașterea tăcită este cunoașterea în stare practică 7 Cunoaştere a priori (apriorică) şi cunoaştere a posteriori (aposteriorică) Utilizaţi încă din evul mediu, termenii latini a priori şi a posteriori înseamnă „din ceea ce precede”, 5 Bacu Andreea, Teoria cunoașterii în antichitate (la Pitagora, Platon și Aristotel) 6 Enăchescu Constantin, Tratat de teoria cercetării științifice, Iași, Polirom 2007 7 https://petrepandrea wordpress com/forme-de-cunoastere-si-tipuri-de-adevar/ respectiv „din ceea ce urmează” Cuplul de concepte vizează nu numai sursele cunoaşterii, dar şi modurile de fundamentare a produselor acesteia Cunoaşterea a priori este aceea care nu decurge din empirie, iar cunoştinţele sunt fundamentate independent de apelul la faptele reale La polul opus, cunoaşterea a posteriori recurge exclusiv la experienţă – îndeosebi la contactul senzorial cu lumea externă –, rezultatele ei aflându-şi temeiul în înseşi datele obţinute în virtutea acestei raportări nemijlocite Cunoașterea religioasă, conform practicanților religiei, poate fi obținută de la lideri religioși, texte sacre (scripturi), și/ori prin revelație personală Unele religii consideră această cunoaștere ca nelimitată și capabilă să răspundă tuturor întrebărilor; alții văd cunoașterea religioasă ca jucând un rol mai limitat, adeseori ca un complement la cunoașterea obținută prin observare fizică Cunoaşterea comună (preştiinţifică)- este cea pe care omul o realizează în virtutea înzestrării sale nativ-naturale sub presiunea şi în limitele experienţei sale de viaţă obişnuită Această clasificare are în vedere cunoaşterea ştiinţifică şi delimitează niveluri metodologice diferite de exercitare a ei: Cunoaşterea de observaţie este alcătuită din totalitatea enunţurilor observaţionale, adică acelea care descriu starea şi caracteristicile unor obiecte sau fapte, fenomene sau evenimente individuale, surprinse într-un moment determinat al timpului şi într-o regiune determinată a spaţiului Ele exprimă o informaţie dobândită pe calea observaţiei directe sau indirecte, astfel că înregistrările senzoriale efectuate joacă aici un rol important Cunoaşterea ştiinţifică presupune două niveluri relativ distincte, care se întrepătrund însă şi se implică reciproc: nivelul empiric şi nivelul teoretic Cunoaşterea empirică îşi propune să ordoneze, sistematizeze şi explice datele disparate şi oferite de cunoaşterea observaţională, ceea ce presupune desprinderea raporturilor constante şi repetabile între fapte, degajarea unor uniformităţi şi regularităţi Cunoaşterea teoretică reprezintă o tentativă de organizare, integrare şi explicitare (implicit depăşire) a cunoaşterii empirice, în general a celei comune sau proprii altor domenii ale activităţii intelectuale, în măsura în care nu se mulţumeşte doar să constate şi descrie uniformităţi sau regularităţi faptice, ci caută să descopere şi să fixeze – la nivelul legilor teoretice – resorturile adânci, necesare, atemporale şi universale ce le guvernează 8 8 http://socioumane ro/blog/ionelcioara/files/2010/10/1-ce-este-cunoasterea pdf 1 3 Relația dintre cercetarea științifică și cunoașterea științifică Cercetarea științifică este parte inseparabilă de cunoașterea științifică Nota definitorie a oricărei cercetări științifice este căutarea în vederea cunoașterii, ceea ce înseamnă a aduna informaţii şi fapte, a le declanşa, a le evalua în vederea obţinerii unui spor de cunoaştere O autentică cercetare ştiinţifică are loc odată cu organizarea cunoştinţelor ştiinţifice 9 Știinţa şi cercetarea se condiţionează reciproc, întemeindu-se una pe cealaltă Ceea ce caracterizează atât ştiinţa, cât şi cercetarea este, în primul rând, un anumit „model de gândire” Aceasta depăşeşte etapa simplei „observaţii pasive” Gândirea ştiinţifică „pune întrebări şi dă răspunsuri după anumite reguli metodice, fixându-şi punctul de vedere asupra unui anumit obiect”, care deține astfel „o tematică de cercetare” În felul acesta se face trecerea de la „observaţia pasivă” la „discursul epistemic”, care-şi are originea în dialectică Datele rezultate din cercetarea ştiinţifică s-au structurat treptat, în decursul timpului, în domenii de cunoaştere specializată diferenţial, ordonate logic, despre o anumită categorie de obiecte sau fenomene, care-şi au o sursă comună, caractere înrudite şi exprimă nişte adevăruri universal valabile în interiorul domeniului respectiv de cunoaştere Numai în acest context putem vorbi despre cunoaşterea ştiinţifică drept un proces coerent, organizat şi sistematizat tematic, cu un obiect precis, o metodologie şi o gândire proprie, cu un limbaj specific şi un câmp de aplicabilitate propriu Este cunoscut faptul, că un anumit domeniu sau ramură a activităţii de cunoaştere obţine statut de ştiinţă, dacă îndeplineşte următoarele condiţii: are un domeniu de studiu propriu şi finalităţi precise, posedă un limbaj ştiinţific, o metodologie şi un instrumentar adecvat, identifică legităţi şi formulează predicţii Toate acestea asigură cristalizarea unui corpus de teorii, principii, legităţi, cunoştinţe teoretice şi practice, articulate între ele prin inferenţe şi deducţii logice şi susceptibile de a fi verificate experimental 10 Cercetarea științifică se conduce după o anumită logică, prima componentă fiind determinarea domeniului obiectual sau a sferei de cunoaștere în care sau acumulat dificultăți De aici, deducem că, în urma cunoașterii științifice sau mai amplu, în urma unui proces de obținere a cunoștințelor într-un mod complex și veridic a unui domeniu specific, conchidem că ar exista o anumită problemă Astfel, cercetătorul își propune să elaboreze o cercetare științifică urmând pașii necesari ca: logica cercetării, aparatul științific (actualitatea, scop, obiectivele, ipoteza), componentele, metodele și întreaga structură a cercetării Scopul este însăși problema care a depistat-o cercetătorul în cadrul studiului stiințific (cunoașterii științifice) 9 http://www academia edu/9759662/Fundamente metodologice 10 Ibidem 1 4 Cunoașterea științifică – analiză retrospectivă Din perspectivă istorică nu putem să nu remarcăm superioritatea momentului actual în evoluţia cunoaşterii prin atenţia acordată în întreaga lume acestui fenomen, prin conştientizarea cunoaşterii ca posibilă soluţie a problemelor cu care omenirea se va confrunta în viitor, prin accentul care se pune pe învăţarea continuă şi cercetarea ştiinţifică, prin importanţa pe care producerea şi utilizarea cunoştinţelor au dobândit-o Din perspectiva evoluţiilor înregistrate la nivelul cunoaşterii ştiinţifice, secolul al XX-lea a reprezentat o epocă de profunde transformări care privesc atât aspectele exterioare, cât şi trăsăturile intrinseci ale acesteia Dintre numeroasele modificări cunoscute de ştiinţă în această perioadă pot fi amintite: apropierea sa accentuată de practică, modul de practicare, de organizare şi desfăşurare a cercetării ştiinţifice etc În secolul al XX-lea, filosofia a stat la baza regândirii profilului epistemologic şi statutului social al ştiinţei 11 Până să ajungă la formulări clare şi clasice, cum sunt cele ale lui Berkeley, pentru care „a fi înseamnă a fi perceput” sau Kant, pentru care cunoaşterea este de fapt construirea lumii, cunoaşterea ştiinţifică a avut nevoie de timp În fazele de început ale filosofiei-protofilosofice, reflecţia cunoaşterii ştiinţifice s-a afirmat sporadic, nesistematic (Şcoala moistă în China, Modzi, sec IV-III î e n , în India – şcolile Lokayata şi Nyaya) Problemele fundamentale ale discursului gnosiologic şi deci şi a cunoaşterii ştiinţifice încep a se pune în Grecia Antică de către Heraclit, Democrit, Parmenide, Socrate, Platon, Aristotel ş a Astfel se afirmă 2 orientări majore ale gândirii: scepticismul şi dogmatismul Instalarea şi ascensiunea cunoașterii în cultura occidentală este concomitentă cu instalarea ştiinţelor moderne Perioada în care instalarea acestei tematizări devine clară este secolul al XVI-lea Într-adevăr, ca un efect sintetic al confruntării Renaşterii cu Evul de mijloc imaginea clară a noi ştiinţe occidentale se degajă abia la sfârşitul Renaşterii Până la Renaştere, dar şi în Renaştere chiar, cunoaşterea ştiinţifică este încă ceva de domeniul interpretării simbolurilor Spre sfârşitul Renaşterii, odată cu epoca modernă, cunoaşterea ştiinţifică suferă o mutaţie profundă: tot ceea ce este interpretare a semnificaţiilor şi deducţie simbolică este exclus din ştiinţe Locul hermeneuticii în cunoaşterea ştiinţifică este ocupat de experiment şi de limbajul matematic şi aspectele calitative ale realităţii nu mai sunt explicate prin semnificaţii, ci prin factori cantitativi măsurabili Pentru prima dată descoperim această idee la Francis Bacon (1561-1626) care spune că ştiinţa nu este o cunoaştere speculativă, nici o opinie de susţinut, ci un lucru de făcut 11 Teoria cunoaşterii ştiinţifice Coord Ştefan Georgescu, Mircea Flonta, Ilie Pârvu Bucureşti: Editura Academiei R S R , 1982, p 33-36 Poziţiile lui Bacon şi Descartes reprezintă două alternative care se exclud reciproc în câmpul celei de-a doua tematizări filosofice, cea a cunoaşterii Miza lor este deosebită: dacă realitatea este relativă la cunoaştere, dacă numai ceea ce este cunoscut există, atunci este vital să ştim care este sursa cunoaşterii adevărate, pentru că această sursă este, de fapt, cea a existenţei Pentru Hobbes, Locke şi Hume cunoaşterea este nemijlocită şi produsă mai mult de activitatea obiectului, decât a subiectului, senzorialitatea este pură, adică neafectată de structurile mentale ale subiectului cunoscător şi adevărul poate fi obţinut numai pe calea inducţiei logice În descendenţa teoretică a lui Descartes se înscriu raţionaliştii pentru care numai deducţia este metoda cunoaşterii Spinoza, pentru care singura cunoaştere adevărată şi superioară celei senzoriale este cunoaşterea raţională, şi Leibniz, care completează deviza empiriştilor - „Nimic nu este în intelect care să nu fi fost mai înainte în simţuri” - spunând: „În afară de intelectul însuşi”, sunt cei mai remarcabili reprezentanţi ai raţionalismului 12 Controversa dintre empirism şi raţionalism a dominat secolele XVII-XVIII şi, din efortul de a justifica aceste orientări s-au dezvoltat ştiinţele de observaţie şi experimentale: mecanica, fizica, chimia, pe de o parte -, ştiinţele formale: logica şi matematica, pe de altă parte Imanuel Kant realizează prima tentativă serioasă de depăşire a exclusivismului unilateralităţii acestor orientări, printr-o sinteză de mare valoare gnosiologică – Critica raţiunii pure, care reprezintă o cotitură comparată de Kant cu „revoluţia coperniciană” În opera unor gînditori ca H Bergson, E Boutroux, găsim premise ale unor concepţii epistemologice ce nu se încadrează schemei empiriste Teme ca intuiţia, imaginaţia, ipoteza sunt considerate predilecte După ofensiva iniţială a pozitivismului, curentele empiriste şi neopozitiviste au încercat să fixeze anumite metode considerate ca singurile adecvate ştiinţei, înclinând spre unilateralizarea analiticului şi logicului „Experienţa imediată” a lui E Mach este reducerea obiectului cunoaşterei la datele din senzaţii A Einstein a criticat slăbiciunea lui Mach de a considera că ştiinţa ar fi doar o simplă ordonare a materialului empiric Delimitându-se de pozitivism, A Cournot, L Brunshvieg, E Cassirer, E Meyerson ş a consideră că certitudinea în ştiinţă are grade diferite de probabilitate, cunoaşterea fiind relativă şi într-un proces al progresului Nu este întâmplător faptul că mari oameni de ştiinţă din secolul nostru au scris numeroase studii de istoria gândirii ştiinţifice sau au formulat chiar modele conceptual-teoretice ale evoluţiei istorice a gândirii ştiinţifice, puncte de vedere sistematice asupra căilor şi modalităţilor progresului ştiinţific Este de semnalat de asemenea, faptul că perspectiva istorică s-a dovedit indispensabilă şi în interpretarea epistemologică a construcţiilor ştiinţifice, 12 Ştefan Gheorghescu Teoria cunoaşterii ştiinţifice Editura Academiei Republicii Socialiste Române, Bucureşti 1982, pag 92-96 în înţelegerea dinamicii, progresului şi raţionalizării ştiinţifice Astfel s-a constituit o orientare nouă în filosofia ştiinţei, de inspiraţie istorică (reprezentată de Th S Kuhn, St Toulmin, P K Feyerabend, R N Hanson ş a ) Știința cognitivă este o disciplină apărută în a doua jumătate a secolului al XX-lea Primele idei s-au conturat in anii 1950, când procedurile computaționale au început să influențeze modul de a interpreta reprezentările complexe și procesele cognitive ale minții Ea s-a constituit, de fapt, în anii 1970, când s-au înființat Cognitive Science Society și revista Cognitive Science, iar zeci de universități din lume au introdus cursuri de știintă cognitivă Bibliografie 1 Bacu Andreea, Teoria cunoașterii în antichitate (la Pitagora, Platon și Aristotel) 2 Dicționar enciclopedic junior, Cartier 3 Enăchescu Constantin, Tratat de teoria cercetării științifice, Iași, Polirom 2007 4 Georgescu Ştefan, Mircea Flonta, Ilie Pârvu, Teoria cunoaşterii ştiinţifice Bucureşti: Editura Academiei R S R , 1982 5 Octavia-Luciana Porumbeanu, Despre conceptul de cunoaştere 6 Socrate omul, chipul lui Socrate în Dialogurile lui Platon, studiu introductiv de Cristian Bădiliță, Ed Humanitas, 1996 7 Webster’s Third New International Dictionary of the English Language Unabridged Springfield, MA: Merriam-Webster Inc , Publishers, 1993 8 https://ro wikipedia org/wiki/Epistemologie 9 http://socioumane ro/blog/ionelcioara/files/2010/10/1-ce-este-cunoasterea pdf 10 http://www academia edu/9759662/Fundamente metodologice 